cyanic-selkie/wikianc huggingface dataset:
Walter Dürst
Ishockeyturneringen ble avviklet som en enkeltserie med ni lag, der alle lagene møttes en gang. Sveits vant seks kamper og tapte to, de tapte med 0-3 mot Canada og 1-7 til Tsjekkoslovakia. Sveits fikk tolv poeng og ble nummer tre i tabellen bak Canada og Tsjekkoslovakia som begge fikk femten poeng. Canada vant serien med to måls bedre målforskjell enn Tsjekkoslovakia.
28. serierunde i Tippeligaen 2009
28. serierunde i Tippeligaen 2009 startet lørdag 17. oktober klokken 16:00 med Molde mot Stabæk. Runden fortsatte med seks kamper søndag 18. oktober, fem kamper klokken 18:00 og én kamp 20:00. Runden ble avsluttet mandag 19. oktober klokken 19:00 med Fredrikstad mot Odd Grenland.
Morten Haga Lunde
Morten Haga Lunde (født 20. desember 1960 i Os i Hordaland) er en norsk pensjonert flyoffiser (generalløytnant). Han var sjef for Etterretningstjenesten fra 2016 til 2020. Siden 2021 er han ansatt i Norges Rederiforbund.
Lunde er utdannet navigatør fra Luftforsvarets flygeskole og har gjennomført Luftkrigsskolen I og II 1985-87, Forsvarets stabsskole I og II og NATO Defence College i 2002. Han har tjenestegjort ved 333 skvadron, 330 skvadron og KNM Tordenskjold og i Luftforsvarsstaben. Han var sjef for 335 skvadron 1994-98 og ledet det norske C-130-bidraget til IFOR/SFOR i 1995-97. Han ble utnevnt til oberst i august 2002 og tilsatt som sjef for Luftforsvarsstaben/Planavdelingen og han ble utnevnt til brigader 1. august 2003 og tilsatt som Luftoperativ inspektør. Han ble utnevnt til generalmajor og tilsatt som sjef for Avdeling for operasjoner og beredskapsplanlegging i Forsvarsdepartementet. Lunde ble deretter sjef for Forsvarsstaben/Operasjonsavdelingen og han var fra august 2010 til august 2013 nestkommanderende ved Forsvarets operative hovedkvarter. Lunde ble 23. august 2013 utnevnt til generalløytnant og sjef for Forsvarets operative hovedkvarter.
Han var sjef for Etterretningstjenesten fra januar 2016 til august 2020 da han ble etterfulgt av viseadmiral Nils Andreas Stensønes.
20. mars 2017 ble han kåra til Årets nynorskbrukar av Nynorsk kultursentrum.
Utmerkelser
Lunde er innehaver av Forsvarets hederskors, Forsvarsmedaljen med laurbærgren, Politimedaljen med laurbærgren, Forsvarsmedaljen med to stjerner, Forsvarets medalje for internasjonale operasjoner, Luftforsvarets vernedyktighetsmedalje med tre stjerner, NATO-medaljen (Jugoslavia), Oslo Militære Samfunds hederstegn og Politiets Afghanistanmedalje.
Eli (bibelsk person)
Eli var ifølge Bibelen yppersteprest og tjente ved Tabernakelet i Sjilo.
Han sies å ha vært dommer i 40 år. Den unge seeren Samuel ble mottatt som tempeltjener av ham. Elis to sønner oppførte seg meget dårlig, men han grep inn i liten grad. Det ble krig med filisterne og hans to sønner drog ut og hadde med seg paktens ark. I denne krigen falt de to sønnene og paktens ark ble stjålet. Ved budskapet om dette falt han ned fra sin stol og brakk nakken.
Engelsk 1. divisjon 1922–23
'''Engelsk 1. divisjon 1922–23''' var den 31. sesongen i Football League. Liverpool vant ligaen for andre år på rad og sin fjerde ligatittel totalt.
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Megatech
Megatech er et indonesisk selskap som har vært involvert i utviklingen av flere superbiler. Selskapet eies av Hutomo (Tommy) Mandala Putra, president Suhartos yngste sønn, og Mycom Setdco, et underselskap av Mycom Bhd basert på Bermuda.
I 1994 kjøpte Megatech merket Lamborghini for 40 millioner amerikanske dollar, og solgte det videre til Volkswagen-gruppen i 1998. Selskapet er også kjent for å stå bak bilmerket Vectors fall etter at Tommy Suharto underslo store summer fra selskapet.
Vector Motors Corporation
Vector Aeromotive Corporation er en bilprodusent som opprinnelig var basert i California, men som senere flyttet til Florida. Selskapet ble stiftet i 1972 av Jerry Wiegert, og avsluttet bilproduksjonen på 1990-tallet. Selskapet ble nylig gjenopplivet, men Wiegert har fortsatt ikke produsert noen biler. Vector krediteres som USAs første forsøk på å konkurrere med europeiske superbilprodusenter som Ferrari, Lamborghini og Lotus.
Petăr Lesov
Petăr Lesov (bulgarsk: ; født 12. september 1960) er en tidligere bulgarsk bokser. Han vant gull i fluevektklassen under Sommer-OL 1980 i Moskva.
Sebastian Siedler
Sebastian Siedler (født 18. januar 1978 i Leipzig) er en tidligere profesjonell tysk landeveissyklist.
Chick Webb
«The Chick Webb Orchestra» utviklet en tidlig swing-stil og ble meget populært på 30-tallet, spesielt etter at Ella Fitzgerald ble med (1934). Hun komponerte storhit'en A tisket-a tasket (1938) til en syk og deprimert Webb. En tidlig tuberkulose i ryggmargen gjorde ham svært kortvokst og kuppelrygget, og Webb døde ung (1939), hvorpå Fitzgerald ledet orkesteret (1939–42). Webb var, av henne, ofte nevnt som hennes viktigste kunstneriske kilde til inspirasjon. Hans kraftfulle og presise stil på et spesialtilpasset trommesett, ga inspirasjon til en rekke kjente slagverkere, bl.a. Gene Krupa, og er spesielt tydelig på innspillinger av Liza (1938). Det sies at Webb er modell til rollen som Gene Palma i filmen Taxi Driver (1976).
Joaquim Chissano
Joaquim Alberto Chissano (født 22. oktober 1939 i Chibuto i Gaza) var den andre presidenten i Mosambik. Han var president fra 6. november 1986 til 2. februar 2005.
Liv og virke
Chissano ble født i landsbyen Chibuto i Gaza.
Han var involvert i FRELIMO-bevegelsen i 1960-årene, representerte gruppen i Paris og kjempet i geriljakrigen mot Portugal. Da landet ble uavhengig i 1975, ble han forfremmet til generalmajor og utnevnt til utenriksminister. Han ble kjent som en forsiktig diplomat som hjalp til med å gjenforene radikale og moderate marxister i FRELIMO-partiet. Han ble president i landet i 1986, da Samora Machels presidentfly styrtet i et fjellrikt område i Sør-Afrika.
Etter at borgerkrigen i Mosambik tok slutt og RENAMO-opprørerne ble et vanlig politisk parti, vant han et flerpartivalg i 1994 og igjen i 1999. Han beseiret den tidligere opprørslederen til RENAMO i 1999, Afonso Dhlakama med 52,3 % mot 47,7 %.
Chissano valgte å ikke stille til et nytt valg i 2004. FRELIMO valgte i stedet Armando Guebuza som sin kandidat og som beseiret Dhlakama med enda større margin. Chissano forlot presidentembetet på slutten av sin periode i februar 2005.
Chissano var formann i Den afrikanske union fra juli 2003 til juli 2004.
Utmerkelser
Chissano ble i 2007 tildelt Mo Ibrahim-prisen. I 2018 ble han tildelt den sørafrikanske Ordenen O.R. Tambos følgesvenner i gull for sin frigjøringsinnsats i det sørlige Afrika.
Gyrocheilus patrobas
Gyrocheilus patrobas er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae). Den lever i den sørlige delen av Nord-Amerika.
Utseende
En middelsstor (vingespenn 50-60 millimeter), mørkbrun sommerfugl. Vingenes over- og underside er like. Forvingen har øyeflekker langs ytterkanten. Bakvingens bakre del er brunrød.
Utbredelse
Arten er utbredt i fjellene i Arizona.
Systematisk inndeling
Plasseringen av arten i gruppen Maniolina er usikker. Om det er korrekt, er den eneste amerikanske representant for denne grupen.
Emil Handschin
Emil Handschin (født 19. mars 1928 i Basel, død 27. mars 1990 i Basel) var en sveitsisk ishockeyspiller som deltok i de olympiske vinterleker 1948 i St. Moritz, 1952 i Oslo og 1956 i Cortina d'Ampezzo. Handschin vant en olympisk bronsemedalje i ishockey under vinter-OL 1948 i St. Moritz. Han var med på det sveitsiske laget som kom på tredjeplass i turneringen bak Canada og Tsjekkoslovakia.
Handschin spilte 133 landskamper for Sveits.
Digital samarbeidskompetanse
Om begrepet
Termen digital er til en viss grad villedende å bruke, fordi denne kompetanseformen i like stor grad omfatter en kulturell eller kommunikativ kompetanse. For eksempel er det teknisk sett ganske enkelt å samarbeide over nett i dag. Den digitale samarbeidskompetanse vil derfor i like stor grad handle om å vite når og på hvilken måte man bør drive et nettbasert samarbeid (kulturell kompetanse). Evnen til aktivt å bruke samarbeidsarenaer vil også være viktig (Baltzersen 2009)
Digital samarbeidskompetanse er nært beslektet med begreper som nettverkskompetanse eller på engelsk network learning.
Digital samarbeidskompetanse i skolen
Hva krever den digitale samarbeidskompetansen av læreren? I Kunnskapsløftet står det følgende om bruk av digitale verktøy som basisferdighet i samfunnsfag: «Å bruke digitale kommunikasjons- og samarbeidsreiskapar inneber å utarbeide, presentere og publisere eigne og felles multimediale produkt, kommunisere og samarbeide med elevar frå andre skular og land.» (Kunnskapsløftet 2006). I fremmedspråk står det følgende: «Å kunne bruke digitale verktøy i fremmedspråk bidrar til å utvide læringsarenaen for faget og tilfører læringsprosessen verdifulle dimensjoner gjennom muligheter for møte med autentisk språk og anvendelse av språket i autentiske kommunikasjonssituasjoner.» (ibid.).
Internasjonalt samarbeid mellom skoler
Det er mange muligheter for å delta i internasjonalt samarbeid mellom skoler ved hjelp av internett, fra store EU-initierte prosjekter til enklere samarbeidsformer mellom to skoler i hvert sitt land. Bruk av Internett og e-post kan være en måte å «slå ut veggen» i klasserommet og tilføre en helt ny dimensjon i undervisningen. Et godt sted å starte, er å bruke e-postvenner som en del av språkundervisningen. Man tar kontakt med en skole i for eksempel England, og spør om elevene kan kommunisere med jevnaldrende via e-post og/eller chat. Dette kan styres pedagogisk ved at man etter hvert legger opp til forskjellige emner som å beskrive hjemstedet, fortelle om hvordan man har det på skolen, hvordan nasjonaldagen feires etc. Å sende bilder som vedlegg vil være en naturlig utvikling av samarbeidet - bilder av elevene, skolen, hjemstedet osv.
Den verdensomspennende organisasjonen Kidlink har for eksempel et undervisningsopplegg som heter «Virtuell ferie». Det går ut på at elevene forbereder et tre dagers liksom-besøk fra vennskapsklassen. Hva ville vi ha vist besøkende hvis de kom hit på ferie? Ved hjelp av tekst og bilder beskrives en virtuell ferie med severdigheter, lokal mat m.m.
Mange klasser på «småtrinnet» har hatt en klasse-maskot i form av en bamse som elevene har hatt med seg hjem etter tur og skrevet en logg med hva bamsen var med på. Når runden er ferdig, sendes maskoten til samarbeids-klassen. Ved hjelp av blogg eller e-post kan de norske elevene følge med på hva bamsen deres foretar seg i utlandet - både ved hjelp av tekst og bilder. Det bør være unødvendig å nevne at dette garantert vil øke motivasjonen for å lære et fremmedspråk, når undervisningen skjer gjennom direkte kommunikasjon med andre.
Samarbeidsordninger for skoler
EU har lagt til rette for en rekke samarbeidsprosjekter hvor også norske skoler har tilgang. EØS-avtalen gir Norge mulighet til å delta i alle EUs utdanningsprogrammer.
Ann Kavli
Ann Kavli (født 17. september 1960 på Åndalsnes) er en norsk forfatter og billedkunstner som debuterte i 1991. Hun opptrer også med tekstperformance.
Kavli er utdannet ved Lærarskulen og Høgskulen i Volda, Forfatterstudiet i Bø og Strykejernet Kunstskole i Oslo. Som forfatter og dikter har hun utgitt diktsamlinger, romaner, kortprosa og teaterstykker. Kavli ble tildelt Sokneprest Alfred Andersson-Ryssts pris i 1998 og Oslo kommunes kulturstipend i 1999. Videre var hun representant i styret for Den norske Forfatterforening i 2010-12. Som billedkunstner, har hun deltatt på en rekke utstillinger, både separate og kollektive. Kunsten hennes har ofte et COBRA (kunst)-inspirert uttrykk med spontane farger, streker og materialer. I forbindelse med en separatutstilling på Galleri Pakkhuset i Arendal i 2013, uttalte hun til Agderposten at hun stadig vender tilbake til Cobra-kunstnerne, som hun beundrer og blir glad og inspirert av.
Ann Kavli er oppnevnt av Kulturdepartementet som medlem av Utvalget for Statens kunstnerstipend 2014-2017.
Bathymasteridae
Bathymasteridae er en gruppe piggfinnefisker som finnes i nordlige deler av Stillehavet og deler av Nordishavet.
Beskrivelse
Artene i gruppen kjennestegnes blant annet ved en sammenhengende ryggfinne med 41-48 finnestråler. Gattfinnen har vanligvis 30-36 finnestråler. Maksimum lengde er omtrent 38 cm.
Beverly Hills 90210
Beverly Hills 90210 er en amerikansk såpeserie for ungdom som gikk på FOX fra 1990 til 2000. Serien handlet om en gruppe ungdommer bosatt i Beverly Hills i California. Tenåringene gikk på den oppdiktede West Beverly Hills High School, og etter hvert på oppdiktede California University. Serien var skapt av Darren Star og produsert av Aaron Spelling. «90210» i tittelen refererer til et postnummer i Beverly Hills. Handlingen var opprinnelig lagt rundt tvillingene Brandon (spilt av Jason Priestley) og Brenda Walsh (spilt av Shannen Doherty) og deres tilpassing fra å flytte til Beverly Hills fra Minneapolis i Minnesota. Serien tar opp temaer som voldtekt, alkoholisme, homofiles rettigheter, narkotikamisbruk, tenåringsselvmord, aids og tenåringsgraviditet.
Serien oppnådde stor popularitet og ble sendt på TV rundt om i verden i mange land. Det var flere spinoffs fra serien, Melrose Place, Models Inc. og 90210. Flere av skuespillerne, blant annet Priestley, Doherty, Jennie Garth, Tori Spelling og Luke Perry ble tenåringsidoler på grunn av opptredenen i serien.
De nordrussiske høyder
De nordrussiske høyder (russisk: Северные Увалы – Severnye Uvaly) er et 600 km langt høydedrag nord i den europeiske delen av Russland, med høyeste punkt på 294 moh.
De nordrussiske høyder strekker seg fra midt på Uralfjellene i øst, til de avsluttes mot det vidstrakte dalføret til øvre Volga i sørvest. De ligger sør for Det nordrussiske lavland, og er en del av Den østeuropeiske slette. Landskapet i de tynt befolkede nordrussiske høyder er slipt og formet av ismassene i istiden, og kjennetegnes av skogkledte åser, bergknauser, barskog og myrer.
Høydene danner vannskillet mellom nedslagsfeltene til Nordre Dvina i nord og Volga i sør. Mot nord renner Dvinas sideelver Sukhona, Jug, Luza, Sysola og Vytsjegda, og mot sør og Volga renner Kama, Vjatka, Moloma, Vetluga og Unzja.
Sammenhengskraft
Sammenhengskraft er et sosiologisk begrep som er en oversettelse fra det engelske ordet «Social Cohesion» og henviser de krefter som knytter samfunnet sammen.
Allerede i 1893 hadde sosiologen Émile Durkheim skrevet om solidariteten som holder samfunn sammen – limet som han kalte det. Han brukte flere ganger begrepet sammenhengskraft synonymt med solidaritet – at borgerne står sammen – at de er solidariske med hverandre. Durkheims solidaritet var en samfunnssolidaritet. Trusselen, ifølge Durkheim, var stigende egoisme og anomi (normoppløsning).
Sammenhengskraft er et mye brukt begrep innen sosiologien for å forklare sosial tillit og sosial kapital. Sammenhengskraft er i sosiologi og statsvitenskap et begrep som brukes til å beskrive de medmenneskelige ressurser som er i et samfunn. Hvis sammenhengskraften i et samfunn er god, innebærer det at avstanden mellom gruppene i samfunnet ikke er stor, verken sosialt eller kulturelt, samt at der er mange kontaktflater mellom de forskjellige grupperinger i samfunnet.
Nordhafen (Berlin)
Nordhafen (Nordhavnen) er en tidligere havn i Spandau skipsfartskanal i Berlin. Havnen ligger i et krysningspunkt mellom ortsteilene Mitte, Moabit og Wedding i Berlins bydel Mitte. Den største delen av havnen ligger i Moabit.
Sammenhengskraft
Disse tre faktorer danner en symbiose – en sum, som professoren Robert D. Putnam kalles for sosial kapital. Når en sammenstiller disse faktorene, kan en konstatere om et samfunn har en høy eller lav sammenhengskraft. Sammenhengskraft i et samfunn kan knyttes til andre faktorer, som f.eks. kriminalitet, trygghet, helse og sykdom, økonomisk vekst og integrasjon, osv.
Den som introduserte «sammenhengskraft» til Norden var den tidligere sosialdemokratiske statsminister i Danmark Poul Nyrup Rasmussen. Han plukket opp begrepet i de mange internasjonale diskusjonene på 1990-tallet mellom forskjellige samfunnsforskere og fra rapporter fra EU, Verdensbanken og OECD. Mye av diskusjonen handlet om globaliseringens trusler: Arbeidsledighet, velferdsstatens fremtid og innvandring. Tanken var at for å møte disse utfordringene måtte den sosiale sammenhengskraft styrkes. Et annet ord for sammenhengskraft var solidaritet.
Både OECD, Europarådet og EU har jobbet mye med begrepet, og brukte det særlig mye på 1990-tallet. Det er også gitt ut en rekke forskningsrapporter om tematikken.
Johan Elmander
Johan Elmander (født 27. mai 1981 i Alingsås) er en svensk tidligere fotballspiller.
Elmander slo gjennom i Allsvenskan med Örgryte IS våren 2000. Etter at Elmander debuterte på Sveriges U21-landslag, ble han kjøpt av den nederlandske storklubben Feyenoord. Elmander fikk lite spilletid, og ble lånt ut til Djurgården og NAC Breda. Elmander opplevde stor suksess i Djurgården, og vant SM-gull.
I danske Brøndby fortsatte han fremgangen, med både liga- og cupmesterskap i 2005. Han ble tatt ut i til VM 2006 i Tyskland.
Petter Sæther
Petter Sæther (født 14. november 1979) er en norsk tidligere ishockeyspiller som spilte for moderklubben sin Furuset Ishockey, Manglerud Star, Frisk Asker, Oppsal IF i 2. divisjon og spilte på juniorlandslaget. Han også hatt en kort karriere som innebandyspiller i klubben Bydel 16 fra nettopp bydel 16 i Groruddalen.
Litteraturåret 1982
Litteraturåret 1982 er en oversikt over utgivelser, hendelser, prisvinnere og avdøde personer med tilknytning til litteratur i 1982.
Svein Morten Lunde
Svein Morten Lunde (født 16. juni 1959, død 14. desember 1996 i København) var en norsk musiker. Han er best kjent for sin tid som bassist i det norske pop-/rockebandet The Kids, hvor han var medlem fra bandet ble startet i 1979 til dets oppløsning våren 1982. Etter at The Kids var historie, etablerte han etter hvert eget firma for utleie av lydutstyr. I 1996 ble The Kids gjenforent for en sommerturné og ga i den forbindelse også ut en samleplate. I desember samme år døde Lunde av hjertesvikt under et helgeopphold i København. Han ble 37 år gammel.
Vidars gate (Oslo)
Vidars gate 2–4 er kjent som stedet hvor motstandsmannen Max Manus hoppet ut av et vindu i leiligheten han disponerte for å unnslippe tysk fangenskap i ca. klokka 22.30 torsdag 16. januar 1941. Ifølge naboer og vitner i Thereses gate lå han tilsynelatende livløs på asfalten på gårdsplassen mellom bygårdene. Folk strømmet til for å se, og ikke før en tysk soldat skjøt et varselskudd i luften forlot de nysgjerrige sin plass bak gjerdene. Max Manus ble så hentet av ambulanse og kjørt til kirurgen på Ullevål sykehus hvor han var sengeliggende frem til han rømte ca. klokka 00.30 natt til fredag 14. februar 1941. Tyske soldater og Statspolitiet trålet oppgangene i Vidars gate og Thereses gate opp og ned (det fantes ikke loftganger på den tiden), og det sto vakter utenfor i dagevis.
Sounds of a Playground Fading
Sounds Of A Playground Fading er det 10. studioalbumet utgitt av In Flames. Det kom ut 15. juli 2011.
Mario Aerts
I 2007 fullførte han Giro d'Italia, Tour de France og Vuelta a España og var den 25. syklisten i historien som klarte det.
Hans største proffseier var La Flèche Wallonne i 2002.
Pelsdyr
Pelsdyr er per definisjon alle ikke-menneskelige pattedyr som har kroppshår, men i dagligtale omhandler uttrykket som oftest små pattedyr som avles eller jaktes for pelsens skyld, for eksempel rødrev, sølvrev, hare, oter, bever, kanin, mink, røyskatt, mår og ekorn m.fl. Pelsdyr som lever vilt og kan jaktes på kalles gjerne småvilt.
Adrian Moles hemmelige dagbok
Adrian Moles hemmelige dagbok (The Secret Diary of Adrian Mole Aged 13 3/4) er en britisk ungdomsbok skrever av Sue Townsend som kom ut i 1982. Boka handler om snart 14 år gamle Adrian Mole og hans hverdagsliv i det tidlige 1980-tallets Leicester. Den ble oversatt til 30 språk og solgte i 20 millioner eksemplar. Det kom også en TV-serie med Gian Sammarco i hovedrollen.
Selv om boka omhandler en omskiftelig periode i Storbritannia og verden generelt er Adrian først og fremst opptatt av de nære ting – kviser, det å passe inn og klassevenninnen Pandora.
Boka er den første av en rekke bøker om Adrian Mole. En annen av disse, Adrian Mole: The Cappuccino Years, har også blitt gjort til TV-serie. Adrian Moles hemmelige dagbok er for tiden også et filmprosjekt. Den siste Adrian Mole-romanen "Adrian Mole – The Prostate Years" kom i 2009.
Ian Durys «Profoundly in Love with Pandora» var TV-seriens kjenningsmelodi.
Elisabeth Granneman
Inger Elisabeth Granneman (født Inger Elisabeth Fauk 11. mai 1930 i Bergen, død 28. mars 1992) var en norsk revyskuespiller, sanger, musiker og forfatter. Hun var også populær i Sverige. I begynnelsen av sin karriere ble hun kalt «Den syngende husmor fra Lørenskog».
Liv og virke
Som tenåring var hun elev av Robert Riefling. I 1947 debuterte hun på scenen, hos Jens Book-Jenssen på Chat Noir, men foreldrene kom og hentet henne etter noen få forestillinger.
Granneman var senere med i en rekke radioprogrammer og TV-programmer. Hun medvirket også på mange plateinnspillinger, blant annet på Philips (1959–1962), Triola (1962–1964) og Polydor (1965–1969). Hun var fra 1959 tilknyttet Chat Noir. I 1960 hadde Granneman stor suksess med sangen «Alle venter på sommer», som hadde tekst skrevet av Juul Hansen. I 1962 spilte hun inn på plate revynummeret «Omatt og omatt», med tekst av Bias Bernhoft og Bjørn Sand. Hun deltok flere ganger i Melodi Grand Prix.
Hun gjorde seg også bemerket med sine imitasjoner, blant annet av kong Olav V og Cornelis Vreeswijk. Granneman ble tildelt Leonardstatuetten i 1986 og Leif Justers ærespris.
Granneman komponerte også og skrev tekster til flere sanger og skrev flere barnebøker.
Granneman var på slutten av sitt liv programleder (sammen med Robert Aschberg) i det TV3-sendte talkshowet I kveld med Robert Aschberg. Sykdom og dårlig helse generelt gjorde at hun fra høsten 1991 bare opptrådte sporadisk i programmet. Hun skulle etter planen returnere for fullt vinteren 1992, men en hjerneblødning i begynnelsen av januar forhindret det. Hun led i tillegg av diabetes, astma, nedsatt nyrefunksjon og vann i lungene. Robert Aschberg lagde et hyllestprogram om henne like etter hennes død i mars 1992, der seeren ble presentert et utvalg av klipp med henne som var hentet fra serien.
I Melodi Grand Prix
* Arne Bendiksen fremførte «Spiral» i Eurovision Song Contest, hvor den kom på en åttendeplass.
Vidar Wold
Vidar Wold (født 7. mars 1974 i Trondheim) er en norsk trener og tidligere ishockeymålvakt. Wold har sammen med Jan André Aasland hovedtrener ansvaret for Frisk Asker fra 2020. Wold er far til Sander Wold og Eskil Wold.
Wold som spilte nesten hele sin karriere for moderklubben sin Frisk Asker og Asker Hockey (1991–2007). Wold hadde 1 sesong i døgnfluen Spektrum Flyers (Oslo) før han vendte hjem til Asker. Han fikk også kamper for Norges herrelandslag i ishockey. Høydepunktet i landslagskarrieren er da han voktet målet i VM i 2000 da storspill fra Wold gjorde at Norge sensasjonelt slo Canada 4-3. Wold var plaget av skader i sine siste sesonger og han la opp som aktiv spiller i 2007.
I 2008 ble Vidar Wold ansatt i Frisk Asker som sports- og markedskoordinator Han har også vært hockeyekspert på Viasat.
16. september 2018 var han andrekeeper for Frisk Asker i kampen mot Vålerenga i Getligaen, ettersom førstekeeper Nicklas Dahlberg ikke kunne spille og alle Frisk Askers juniorkeepere var på samling med NTG i USA.
Marinejeger
Marinejegerne, eller operatørene, er en av to typer selekterte spesialsoldater ved Marinejegerkommandoen (MJK) i Forsvaret. De er eksperter på maritime oppgaver som for eksempel bording av skip, men de er mest av alt høyt utdannede soldater. Operatørene har gjennomført flere ulike nasjonale oppgaver, står på kontraterrorberedskap, og er kontinuerlig deployert i internasjonale operasjoner og/eller på øvelse ulike steder i utlandet.
Marinejegeropptak
Det gjennomføres i dag én årlig seleksjon av kandidater til marinejegerkurs i Forsvaret. Dette skjer gjennom marinejegeropptaket som starter i slutten av mai, har utgangspunkt i Bergen og varer opptil fem uker. Kvalifiserte søkere innkalles til opptak, og i opptakets første fase gjennomføres fysiske tester, legesjekk, psykologiske tester, intervju og utlevering av effekter over en tre-dagers periode ved Haakonsvern orlogsstasjon. Andre og resterende fase av opptaket gjennomføres utenfor leiren og innbefatter individuelle oppgaver og gruppeoppgaver, og Forsvaret fraråder kandidatene å søke detaljert informasjon om denne fasen av seleksjonen. Seleksjonen skal imidlertid avdekke om kandidaten har riktig stamina/utholdenhet, holdninger, mindset, team-spirit og motivasjon for marinejegerutdanningen, og fungerer som kvalitetskontroll og sikkerhet for de operative skvadronene om at nye operatører har det som skal til for fremtidig marinejegertjeneste.
Silvan Zurbriggen
Silvan Zurbriggen (født 15. august 1981) er en sveitsisk alpinist.
Hans beste mesterskapsprestasjon er sølvmedaljen i slalåm fra VM 2003 i St. Moritz. I verdenscupen har han to seire, i kombinasjonen i Kitzbühel 25. januar 2009 og i utfor i Val Gardena 18. desember 2010. Hans første tre pallplasseringer var en andreplass i slalåm i Sestriere i desember 2004, en tredjeplass i kombinasjonen i Wengen i januar 2007 og en tredjeplass i kombinasjonen i Kvitfjell Alpinanlegg i mars 2007. Etter et fall i utforløypa i Val Gardena 15. desember 2007, måtte han stå over resten av den sesongen. I Vinter-OL 2010 kjørte han inn til bronse i kombinasjonen.
Marinejeger
Marinejegeropptak
Per 2018 har Forsvaret følgende krav til søkere til marinejegeropptaket:
Marinejegerkurs
De som gjennomfører marinejegeropptaket starter som aspiranter på marinejegerkurs i august, altså etter noen uker med hvile/restitusjon i juli-måned. Denne grunnutdanningens varighet er elleve måneder, gir grunnleggende ferdigheter og kompetanse innen marinejegertjenesten og status som marinejeger. Utviklingen av robusthet (tåle stor arbeidsbelastning, ta utfordringer, kontrollere indre og ytre faktorer, holde motet oppe), holdninger og kampvilje er minst like viktig som den fysiske treningen i utdanningen til marinejeger. Statistisk sett er det muligens 8 til 12 personer per år som fullfører utdannelsen, (dette er angivelig et gjennomsnitt som har vært konstant gjennom tidene, uavhengig av rekrutteringstiltak og trender i det sivile liv). Etter bestått marinejegerkurs gis aspirantene marinejegerstatus og overføres til operativ skvadron i Bergen, hvor de integreres med erfarne operatører for videreutdanning/spesialisering.
Tjeneste, videreutdanning og karriere
Etter grunnutdanningen varierer tjeneste og videreutdanning med den enkeltes bakgrunn, erfaringsnivå og ønsker. Marinejegerne tjenestegjør følgelig flere ulike steder i MJKs organisasjon. Per 2012 kunne nyutdannede marinejegere få tilbud om ansettelse som avdelingsbefal ved kommandoen inntil fylte 35 år. Som hovedregel kreves to års utdanning (se illustrasjon av marinejegernes utdanningsprogram (MUP-ene)) før en marinejeger sendes til skarpe oppdrag.
En typisk hverdag for en operativ marinejeger kan foregå slik:
Under marinejegertjenesten står kameratskapet sterkt og yrket er en livsstil. Tjenesten er imidlertid betydelig endret siden den kalde krigen, med MJKs kontraterrorberedskap og gjentatte deployeringer til ulike internasjonale operasjoner (under ledelse av både USA, NATO og EU). De operative operatørenes rett og plikt til å utøve vold i ulike uforutsette og dynamiske scenarier, nasjonalt og internasjonalt, stiller store krav til den enkelte marinejegers holdninger, ferdigheter og fysiske yteevne. For å tilfredsstille disse kravene kreves det at samtlige er innstilt på kontinuerlig utvikling og er motivert for tusenvis av timer med trening og øvelser.
Utfordringer uten enkle svar har vært realiteten for marinejegerne i skarpe oppdrag. Marinejegerne kan samtidig oppleve å stå i situasjoner hvor de kan utøve stor makt, og for operatørene er det avgjørende å ha kompetanse til å finne løsninger og handle riktig i øyeblikket. Fra 2000-tallet har MJK prioritert akademisk utdanning av marinejegerne med bakgrunn i kravene til oppdragene som er gjennomført i internasjonale operasjoner. Kravene til spesialoperasjonene har også vært preget av intellektuelle krav til ukonvensjonell tenking og MJK har derfor utviklet et eget, operativt rettet akademisk program. Fra 2004 ble det for tidligere instruktører og troppsledelsen ved MJK mulig å gjennomføre Langkurs maritime operasjoner (LMOPS) ved KNM Tordenskjold, Haakonsvern, og deler av denne utdannelsen foregår ved Joint Special Operations University og US Air Force Special Operations School i USA. I 2005 fikk første marinejeger en bachelorutdanning som var skreddersydd for spesiaoperasjoner på Sjøkrigsskolen, dels ved å følge kystjegerlinjen og dels ved flere spesialstyrke-relaterte kurs i USA, og fra 2007 fikk Sjøkrigsskolen egen bachelorutdanning for marinejegerne hvor tredje og siste skoleår i sin helhet er siktet inn på spesialoperasjoner. Intensjonen bak det akademiske programmet er minst todelt: På kortere sikt å utdanne operatører slik at de kan løse de komplekse oppdragene de er satt til å utføre. På lengre sikt å utdanne og danne offiserene til strategisk ukonvensjonell tenkning. Per 2012 hadde MJK såpass mange operatører med høyere utdanning at det påvirket planleggingen av øvelser og operasjoner.
Stressmestring, samhold og dødsfall
Gjennom marinejegeropptaket søker MJK blant annet å finne de marinejegerkurs-kandidatene som håndterer stress på best mulig måte. Samtidig trenes aspirantene og marinejegerne kontinuerlig i å håndtere stress og stressreaksjoner - å koble av. Dette skjer blant annet gjennom sosialiseringen i kommandoen og med mengdetrening som bidrar til at de fysiologiske primærrefleksene overstyres. Dagens spesialsoldater har årevis med hard fysisk og mental trening bak seg. Psykiatere har fulgt MJK tett og kommet frem til at de fleste av marinejegerne greier seg bedre enn gjennomsnittet i den norske befolkningen. Erfaring og forskning viser at marinejegerne støtter hverandre meget sterkt og ifølge tidligere leder ved Kontor for stressmestring i Forsvarets sanitet - også på grensen til for sterkt. I 1999 uttalte professor Jens Braarvig ved institutt for kulturstudier ved UiO at samholdet hos marinejegerne var et tveegget sverd - skulle man ekskluderes fra det eksklusive miljøet oppstår psykiske problemer relativt raskt. Samme problemstilling ble beskrevet, men ikke videre drøftet, av dr. philos. Danielsen som gjennom halvannet år med feltarbeid frem mot år 2012 studerte kulturen i MJK på vegne av Forsvarets forskningsinstitutt (FFI).
Siden froskemennene/marinejegerne har blitt utdannet siden 1953 er det per 2012 kjent at elleve froskemenn/marinejegere er omkommet i løpet av froskemanns-/marinejegertjenesten. Av disse elleve er det kun kjent at én marinejeger har falt i strid/oppdrag (Trond Bolle).
Liste over kardinaler utnevnt av Pius VII
Liste over kardinaler utnevnt av Pius IX er en liste over de 100 kardinalene pave Pius IX utnevnte under 19 konsistorium i perioden fra 11. august 1800 til 16. mai 1823.
Anders Grønneberg
Anders Jørgen Grønneberg (født 23. september 1961 i Fredrikstad) er en norsk bassist og journalist, som var med å starte gruppa CC Cowboys.
Grønneberg er mest kjent som bassist i CC Cowboys, og er også storebroren til Magnus Grønneberg, som er vokalisten i gruppa.
Han har blitt kritisert for upassende ordbruk som anmelder. Den 23. februar 2021 var han og artisten TIX deltagere i TV-programmet Debatten på NRK1, på bakgrunn av at Grønneberg hadde gitt strykkarakter til TIX' bidrag til Melodi Grand Prix 2021. I sin artikkelen hadde Grønneberg skrevet at han skulle spise artistens pannebånd dersom TIX vant. I Debatten den påfølgende tirsdagen fikk Grønneberg servert sprøstekte biter av pannebåndet som garnityr på en pannekake.
Drakt
Drakt er en samlebetegnelse for alle klær og annet som en person har på seg på kroppen, også på hodet, hender og føtter. Ordet kommer av det plattyske dragen som betyr «bære», og drakt vil opprinnelig si «bør« eller «så mye som en kan bære på en gang».
Betegnelsen drakt brukes på norsk i en lang rekke sammensatte ord som betegner bestemte kombinasjoner av enkeltplagg, hele antrekk, som følger bestemte klesskikker eller påkledninger som er ment for en viss bruk. Ofte gjelder det ytterklær. Slike drakter kan være arbeidsdrakter, lagdrakter, treningsdrakter, embetsdrakter, prestedrakter, nasjonaldrakter, dykkerdrakter, badedrakter, spaserdrakter, tennisdrakter, romdrakter og så videre. En drakt eller et antrekk kan i tillegg til klesplagg bestå av fottøy og sko, hodeplagg og hatter, hansker og skjerf, smykker og annet tilbehør og utstyr til påkledningen.
Utformingen av klesdraktene er bestemt av en mengde forhold, både praktiske og kulturelle, og klesmotene har variert stort gjennom tidene og mellom ulike geografiske områder. Drakter og draktdetaljer har også vært forskjellige mellom ulike kjønn, aldersgrupper, arbeidsfunksjoner og andre grupper i et samfunn.
Klesdrakter på teater og liknende kalles gjerne kostymer på norsk.
Kvinneantrekk
Alene blir ordet drakt i dag mest brukt om todelte kvinneantrekk som består av jakke og tilhørende skjørt eller bukse i samme stoff. Antrekk av matchende jakke og bukse kan også kalles buksedrakt. Drakt kan også brukes om hele antrekk for barn.
Andre betydninger
Ordet drakt kan også brukes om fuglers fjærdrakt og dyrs pels.
5. etappe av Giro d’Italia 2011
5. etappe av Giro d'Italia 2011 ble kjørt den 11. mai 2011 og gikk mellom Piombino og Orvieto. Etter den foregående etappen som ble gjennomført som en minnemarkering for Wouter Weylandt, bestemte Leopard-Trek etter samtale med rytterne å trekke laget fra rittet. Weylandts gode venn og treningskamerat Tyler Farrar stod også av rittet etter 4 etapper.
Etappens første brudd gikk etter 12 kilometer da BMCs Martin Kohler opparbeidet seg en luke. Hovedfeltet lot sveitseren gå, og på det meste hadde han et forsprang på over 12 minutter. Etter hvert satte Garmin-Cervélo seg fremst i feltet og tok opp jakten på Kohler. Forspranget krympet inn, men sveitseren var først opp begge de to kategoriserte stigningene og sikret seg klatretrøya etter etappen. Farten ble satt opp i hovedfeltet før den nest siste stigningen som bestod av svært løs grus som virvlet opp mye svevestøv. Feltet ble sprengt, og David Millar som syklet i den rosa trøya falt av det som var igjen av feltet. Briten hadde allerede hatt en dårlig dag på jobben etter at han dundret inn i Ángel Vicioso, mannen som lå på andreplass i sammendraget før etappen. Begge rytterne gikk i bakken i en klønete episode. Takket være gode tempoegenskaper klarte Millar å komme opp til feltet igjen, men klarte ikke å klore seg fast opp den siste stigningen.
Med rundt 8 kilometer igjen til mål fikk Kohler besøk av Pieter Weening og John Gadret. Weening dro i fra de to andre like etterpå i et forsøk på å holde unna for forfølgerne opp den siste stigningen med en gjennomsnittlig stigning på 12%. Flere angrep gikk i fra gruppen med sammenlagtfavoritter, men Weening holdt unna og sikret seg sin første etappeseier i Giroen og tok over ledelsen i sammendraget.
Eksterne lenker
2011 Giro d'Italia, Stage 1 to Stage 11
Lommetyveri
Lommetyveri er en form for tyveri, som oftest finner sted uten at offeret oppdager det i øyeblikket. De personene som utfører lommetyveri kalles lommetyver og går ofte etter penger, kredittkort, mobiltelefoner eller andre verdigjenstander som offeret bærer i en veske eller en lomme. Selve tyveriet utføres med stor diskresjon og tyvene distraherer ofte offeret ved å stille vedkommende et spørsmål eller ved å «komme til» å gå inn i vedkommende. Det er særlig der det er størst trengsel og andre ting som krever oppmerksomhet at man skal være påpasselig.
Tiholmane
Tiholmane er en mindre øygruppe beliggende ca 32 km sydvest av Negerpynten på Edgeøya, Svalbard, og regnes til øygruppen Tusenøyane. De består av syv-åtte mindre øyer og flere holmer. Øyene utgjør totalt anslagsvis 2 km² landareal, hvorav den største er Lurøya på ca 1 km². Øyene er lave og flate, uten spesielle høydedrag.
Fra nordøst er Tiholmane navngitt som følger:
Avstanden til Menkeøyane i nord er 12 km, til Schareholmane i øst ca 5 km, til Kulstadholmane i syd ca 10 km og til Spitsbergen i vest 115 km.
Station to Station
Singelen «Golden Years» fra albumet kom inn blant top 5-singlene på listene i Storbritannia og USA. Albumet Station to Station lå åtte uker på VG-lista i 1976 med en 8.-plass som beste plassering.
Sporliste
Alle sangene er skrevet av David Bowie, borsett fra der annet er angitt.
Andre utgivelser
Albumet har blitt utgitt fire ganger på CD.
Enzo Ferrari
Enzo Anselmo Ferrari (født 18. februar 1898 i Modena i Emilia-Romagna, død 14. august 1988 samme sted) stiftet racingteamet Scuderia Ferrari, og senere av bilfabrikken Ferrari.
Bakgrunn
Enzo ble født i Emilia-Romagna distriktet i Italia. der han ble introdusert til motorsport av faren sin, Alfredo, som drev en moderat metallfabrikerende forretning. Da han var 10 år tok faren han med til Bologna for å se Coppa Flori løpet der en mann ved navn Felice Nazzaro vant for Fiat, og dermed var Enzo hektet. Han fikk lite formell utdannelse, og hadde fra denne dag av en sterk interesse av motorsport og racing.
Ferrari tjenestegjorde for den italienske hæren under første verdenskrig, men ble dimittert etter å bli smittet av influensaepidemien som oppsto i 1918. Da hadde både faren og broren hans dødd det forrige året. Da han kom tilbake til hjembyen hadde familieselskapet kollapset, og alene i verden begynte han å jobbe i bilhandelen som foregikk i Torino. Han begynte å danne vennskap og nettverk.
Racerkjører, forretningsmann
Han søkte arbeid hos Fiat, men endte i stedet opp hos firmaet CMN. Dette firmaet bygget om lastebiler til små passasjerbiler, og Ferrari begynte å kjøre racing for CMN i 1920 da han deltok i Parma-Poggi di Bereceto bakkeløpet.
I 1920 flyttet en av vennene han fra CMN, Ugo Sivocci til Alfa Romeo og fikset en jobb for han der. I Alfa ble han Giorgio Riminis (Nicola Romeos nærmeste hjelper) høyre hånd og kjørte for Alfa i det verdenskjente Targa Florio, Mugello og noen andre løp.
Ferrari styrte utviklingen av Alfa Romeos racingmodeller, og bygget opp et team med over førti sjåfører, inkludert blant andre Giuseppe Campari og Tazio Nuvolari. Ferrari selv kjørte racing frem til han fikk sin førstefødte i 1932 (Alfredo Ferrari, kjent som Dino, som døde i 1956).
Støtten fra Alfa Romeo varte frem til 1933, da økonomiske problemer tvang Alfa til å trekke seg. I stedet fikk Ferrari støtte fra Pirelli, som sørget for at teamet kunne fortsette i racing. Til tross for sjåførenes dyktighet vant de få løp, og fabrikker som Auto Union og Mercedes-Benz dominerte denne perioden.
I 1937 tok Alfa igjen kontroll over sin innsats i racing, og Ferrari ble redusert til sportsdirektør under Alfas sjefsingeniør. Kort tid etter forlot Ferrari Alfa, men en klausul i kontrakten forbød ham å kjøre racing eller designe i fire år.
I stedet startet Ferrari Auto-Avio Costruzioni, et selskap som leverte deler til andre racingteam. Til Mille Miglia-løpet i 1940 laget selskapet to biler, som ble kjørt av Alberto Ascari og Lothario Rangoni. Under andre verdenskrig var selskapet involvert i produksjon av krigsmateriell, og etter at en bombe traff fabrikken ble den flyttet fra Modena til Maranello. Først etter andre verdenskrig startet Ferrari produksjon av biler med sitt eget navn, gjennom selskapet Ferrari S.p.A., som ble stiftet i 1947.
Det første racet med en Ferrari-model var i Torino i 1948, og den første seieren kom senere samme år i Lago di Garda. Ferrari deltok i Formel 1-mesterskapet fra begynnelsen i 1950, men tok ikke sin første seier før i det Storbritannias Grand Prix i 1951. Selskapet solgte sportsbiler for å finansiere racinginnsatsen, ikke bare i Formel 1, men også i løp som Mille Miglia og 24-timersløpet på Le Mans. Mange av selskapets største seire kom på Le Mans (14 seire, 6 på rad i 1960-65), og ikke i Formel 1.
I 1960 ble Ferrari tvunget til å selge deler av selskapet til Fiat på grunn av redusert etterspørsel og økonomiske problemer. Ford hadde forsøkt å kjøpe selskapet i 1963 for 18 millioner dollar, men ble avvist. Fiat kjøpte en liten andel i 1965, og økte eierskapet sitt til 50% i 1969. (I 1988 var Fiats andel hele 90%).
Ferrari satt som administrerende direktør frem til 1971, og selv etter sin avgang hadde han innvirkning på den daglige driften av selskapet. I 1975 begynte Ferrari igjen å vinne i Formel 1, fordi sjåførens dyktighet og motorens egenskaper veide opp for ulempene ved et svakt chassis og dårlig aerodynamikk. Etter noen suksesser mot slutten av 1970-tallet gikk det igjen dårlig for Ferraris Formel 1-satsing.
Sesongen 1982 åpnet med en god bil, 126C2, sjåfører i verdensklasse og lovende resultater i de første løpene. Men, i mai 1982 ble Gilles Villeneuve drept i 126C2, og lagkameraten Didier Pironis karriere fikk en brå slutt da bilen snurret på en rettstrekke på Hockenheim-banen i august. På det tidspunktet lå Pironi i ledelsen i sjåførmesterskapet, men tapte ledelsen da han måtte stå over de resterende løpene i sesongen. Enzo Ferrari fikk ikke oppleve flere seire for Ferrari-teamet, han døde i Modena i 1988 i en alder av 90 år.
Scuderia Ferrari Formula 1 Team begynte å dominere Formel 1 mot slutten av 1990-tallet, og vant seks mesterskap på rad i 1999–2004 med Michael Schumacher bak rattet.
Etter sønnen Alfredo «Dino» Ferraris død brukte Enzo solbriller hver eneste dag, for å ære sønnen.
Motorbanen Autodromo Enzo e Dino Ferrari, som ligger i Imola er oppkalt etter Enzo Ferrari og hans sønn Dino.
Østensjøvannet (Ås)
Østensjøvannet er en innsjø som ligger mellom gårdene Holstad og Østensjø helt øst i Ås kommune i Viken, like ved grensen til Nordre Follo kommune. Vannet kalles også Holstadvannet, og ligger 89 meter over havet.
Området er et viktig våtmarksområde, og ble fredet som naturreservat i 1992. Bortsett fra strandlinja langs E18 er det ferdselsforbud i området fra 1. april til 30. september.
Vannet er svært næringsrikt, og har en rik og variert strand- og vannvegetasjon. Vannet drenerer mot vest gjennom Bølstadbekken (lenger ned Syverudbekken) til Årungen, og vannet påvirker derfor også vannkvaliteten i Årungen.
Ylva Nowén
Ylva Nowén (født 5. januar 1970 i Östersund) er en svensk tidligere alpinist.
Hugo Eberlein
Hugo Eberlein (født 4. mai 1887 Saalfeld/Saale i Thüringen i keiserdømmet Tyskland, dødsdato omstridt; noen kilder oppgir 12. januar 1944 i Moskva, andre kilder 1940, 1942 eller 16. oktober 1941 ) var en tysk kommunistisk politiker.
Ylva Nowén
Karriere
Ylva Nowén gikk til topps i slalåmdelen av verdenscupen sesongen 1997/98 og vant totalt fire renn denne sesongen, alle på rad. De to beste plasseringene i mesterskapssammenheng oppnådde hun under OL 2002 i Salt Lake City med en fjerdeplass i slalåm og en sjuendeplass i storslalåm.
Hugo Eberlein
Biografi
Han deltok i grunnleggelsen av KPD i desember-januar 1919 og deretter i den første kongressen i Komintern 2.-6. mars 1919. Han innehadde viktige poster i Komintern frem til 1928, men ikke lenger på grunn av hans fraksjonatilknytning. Da nazistene tok makten i Tyskland i 1933 flyktet Eberlein til Sovjetunionen, der han fant tilflukt på Hotell Lux.
Ylva Nowén
Karriere
Etter at hun la opp, begynte hun å arbeide som ekspertkommentator på SVT.
Hugo Eberlein
Biografi
I juli 1937 ble han rammet av Den store terroren i Stalins Sovjet. I januar 1938 ble han avhørt og torturert i ti dager og netter. I april 1938 ble han bragt til Lefortovofengselet, der han ble torturert i mange uker. I 1939 ble han dømt til femten års soning i Vorkuta korrektive arbeidsleir. Han ble sendt tilbake til Moskva i 1941, der han igjen ble stilt for retten og dømt, og ble henrettet den 16. oktober 1941. Andre mener han døde i fengsel i 1944.
Han ble senere rehabilitert og ble en nasjonal helt i DDR. Det regimentet i DDRs hær (Nationale Volksarmee) som hadde til oppgave å bevokte det østtyske forsvarsministeriets bygninger i Strausberg, fikk navnet Vaktregiment «Hugo Eberlein» etter ham.
Klas Fleming
Klas Fleming (født 1592, død 26. juli 1644) var en svensk admiral, riksråd, også kjent for planlegging av sentrale deler av Stockholm.
Klas Fleming ble født i Villnäs i Finland som sønn av stattholder i Åbo, Lars Fleming og Anna Horn. Han studerte ved flere utenlandske læresteder og tjenestegjorde i krigen mot Russland i 1612. I 1619 ble han utnevnt til underadmiral. Fleming var sjef for en svensk flåte som havarerte ved kysten av dagens Latvia i 1625, senere kjent som Flåteforliset ved Domesnäs, i alt 10 svenske skip av en styrke på 14 gikk tapt.
I 1625 ble han utnevnt til riksråd, han ble admiral og president i räknekammaren i 1629 og rikskammerråd i 1630. I 1634 ble han utnevnt til overstattholder i Stockholm og sto for planlegging av sentrale deler av byen, som Norrmalm, byggingen av Slussen med mere. I 1637 ble han president i Kammarkollegiet.
Ved siden av administrativt arbeide fortsatte han å tjenestegjøre i flåten. I 1644 førte han kommando over en flåtestyrke han selv i stor grad hadde bidratt til å bygge opp og utmerket seg flere ganger i kamp med danske sjøstridskrefter. Etter å ha erobret Fehmarn 29-30. juni 1644 sammen med Lennart Torstenson kom han der 1. juli i kamp med den dansk-norske kongen Christian V, et slag som endte uavgjort. Fleming trakk sin styrke tilbake til Kielfjorden, hvor han 26. juli ble truffet av en tysk kule og døde to timer etter.
Klas Fleming giftet seg første gang i 1618 med Anna Göransdotter Snackenborg, derpå i 1638 med friherrinne Helena Bielke, datter av riksråd Klas Bielke. Han var far til Herman Claesson Fleming, Lars Claesson Fleming og Göran Claesson Fleming.
Fuerteventura
Fuerteventura er en spansk øy. Den er en av Kanariøyene i Atlanterhavet utenfor kysten av Afrika.
Øya har et areal på 1660 km².
Fuerteventura er en del av provinsen Las Palmas. Den har et folkevalgt øyråd (cabildo insular) og er inndelt i seks kommuner:
Administrasjonssenteret ligger i Puerto del Rosario. Det bor totalt 74 983 mennesker på øya (2003).